TOP เซ็น MOU “กระทรวงการคลัง” เช่าที่ราชพัสดุยาว 30 ปี มูลค่ากว่า 2 หมื่นลบ.
TOP เซ็น MOU "กระทรวงการคลัง" เช่าที่ราชพัสดุยาว 30 ปี ตั้งแต่ปี 2565-2595 มูลค่ากว่า 2 หมื่นลบ.
21 ส.ค. 2561

บริษัท ไทยออยล์ จำกัด (มหาชน) หรือ TOP เปิดเผยว่า ที่ประชุมคณะกรรมการของบริษัทฯ ครั้งที่ 5/2561 เมื่อวันที่ 25 พฤษภาคม 2561 ได้มีมติอนุมัติการลงนามในสัญญาร่วมลงทุนโดยการให้เช่าที่ราชพัสดุกับกระทรวงการคลัง (สัญญาเช่า) โดยมีกำหนดอายุสัญญาเช่าเป็นระยะเวลา 30 ปี ตั้งแต่ปี 2565 ถึงปี 2595 มีมูลค่าปัจจุบันของผลประโยชน์ตอบแทน (Present Value) ณ ปี 2565 ที่ประมาณ 12,000 ล้านบาท คิดเป็นมูลค่าสัญญาเช่ารวมตลอดอายุสัญญาเช่าที่ประมาณ 21,321 ล้านบาท
ทั้งนี้ การต่อสัญญาเช่าดังกล่าวได้มีการลงนามเสร็จสิ้นแล้ว เมื่อวันที่ 21 สิงหาคม 2561 โดยการทำรายการดังกล่าวข้างต้น ถือเป็นรายการได้มาซึ่งสินทรัพย์และเป็นรายการเกี่ยวโยงกัน โดยมีขนาดของรายการได้มาซึ่งสินทรัพย์เท่ากับ 8.83% ของมูลค่าของสินทรัพย์รวม (คิดจากมูลค่าสัญญาเช่ารวมตลอดอายุสัญญาเช่าที่ประมาณ 21,321 ล้านบาท) ตามงบการเงินรวมของบริษัทฯ ฉบับสอบทาน สิ้นสุด ณ วันที่ 30 มิถุนายน 2561และเมื่อพิจารณารวมกับขนาดรายการสะสมย้อนหลัง 6 เดือนแล้วพบว่า รายการดังกล่าวไม่เข้าข่ายเป็นรายการที่ต้องเปิดเผยสารสนเทศตามประกาศคณะกรรมการตลาดหลกัทรัพย์แห่งประเทศไทย เรื่องการได้มาหรือจำหน่ายไปซึ่งสินทรัพย์
อย่างไรก็ตาม รายการดังกล่าวข้างต้น เป็นรายการเกี่ยวโยงกัน โดยมีขนาดรายการเท่ากับ 17.55% ของมูลค่าสินทรัพย์ที่มีตัวตนสุทธิ (NTA) ตามงบการเงินรวมของบริษัทฯ ฉบับสอบทาน สิ้นสุด ณ วันที่ 30 มิถุนายน 2561 อย่างไรก็ดี รายการดังกล่าวได้รับการยกเว้นไม่ต้องขออนุมัติการเข้าทำธุรกรรมจากที่ประชุมผู้ถือหุ้น หากธุรกรรมดังกล่าวได้รับอนุมัติจากคณะกรรมการของบริษัทฯแล้ว เนื่องจากบุคคลที่เกี่ยวโยงกนั เป็นหน่วยงานภาครัฐตามประกาศคณะกรรมการกำกับตลาดทุนที่ ทจ. 21/2551 เรื่อง หลักเกณฑในการทำรายการที่เกี่ยวโยงกัน